امریکا قوشمه ایالتلری دولت باشلیغی جو بایدن سوریه ده گی عملیاتده ترور تشکیلاتی داعش نینگ ییتکچیسی ابو ابراهیم الهاشمی القریشی نینگ اولدیریلگن لیگینی بیلدیردی.
جو بایدن امریکا قوشمه ایالتلری ادلبده گی حربی عملیاتی حقیده معلومات بیردی.
بایدن "توناون کونی کیچه امریکا قوشمه ایالتلری اردوسی مین نینگ بویروغیم بیلن سوریه نینگ شمال – غربیده دنیانی بوندن خوفسیز وضعیتی گه کیلتیریش، متفقلریمیزنی و امریکا قوشمه ایالتلری خلقینی قوریقلش مقصدی بیلن تروریزم گه قرشی کوره ش دایره سیده حربی عملیات اویوشتیریلدی. جسور قوراللی کوچلریمیزنینگ اورونیشی بیلن داعش ییتکچیسی ابراهیم الهاشمی القریشی تاثیرسیز وضعیت گه کیلتیریلدی. عملیاتده اورین آلگن برچه امریکالیکلر خوفسیز بیرشکلده قیتیب کیلدی" دیدی.
آق اوی تامانیدن اجتماعی ترماق آرقه لی دولت باشلیغی جو بایدن، اورینباسری کماله حریس و ملی خوفسیزلیک تشکیلاتی منسوبلری حربی عملیاتنی تعقیب ایتیب تورگن وضعیتده گی فوتو تصویر نشر قیلیندی.
امریکا قوشمه ایالتلری نینگ سوریه نینگ شمال – غرب تامانیده جایلشگن ادلب شهریده بیرته ایف-16 حربی اوچاق و بیر تیک اوچرنینگ یاردمی بیلن ترور تشکیلاتی داعش بیلن علاقه سی بولگن لیگی ادعا ایتیلگن بیر نفرگه قره ته آلیب بایرلگن حربی عملیاتی چاغیده ایچلریده خاتین – قیز و باله لر هم بولمیش 13 کیشی اولگندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
